
ACOMODACION NA HULANDA 


VARIOS STUDIANTE DI ARUBA A 
WORDO HORTA CU OFERTANAN FALSO 


ICON OF THE SEAS 
CRUCERO MAS 
GRANDI NA MUNDO LO 
NO BISHITA ARUBA 


MINISTER MADURO DI FINANSA 
TA INFORMA: 


TA FINALISANDO E TRABOUNAN 
PA POR PRESENTA 
PRESUPUESTO 2024 NA TEMPO 
NA PARLAMENTO DI ARUBA 


OTRO GRUPO DI 
HOBEN EXPULSA 
FOR DI HOTEL PA MAL 
COMPORTACION 

S 
iman pasa un grupo grandi di studiantenan di Aruba, a 
biaha pa Hulanda pa nan bay sigui specialisa nan mes 
riba diferente nivel profesional. 


E grupo ta reparti den diferente ciudad dependiendo na 
unda nan a haya universidad pa sigui cu nan specialisacion y 
mayoria tin acomodacion regla y otronan ainda ta sperando 
riba confirmacion riba esaki cu ayudo di mentornan cu a 
ricibi e hobennan aki siman pasa. 
Lamentablemente tin algun studiante cu a wordo perhudica 
formalmente y ta tristo pa bisa cu tin sinberguensanan na 
Hulanda, cu pa algun luna caba a bin ta ofreciendo camber 
of cas pa studiantenan pa huur, pa despues bin resulta cu 
esaki tabata un “scam” di marca mayor. 


Tin varios studiante cu for di algun luna caba a bin ta 
pagando pa sigura nan alohamento na e ciudad cu nan tin 
cu bay pero yegando Hulanda, nan no por haya contacto 
mas cu e supuesto doño di camber y consecuentemente ta 
bin resulta cu e camber cu nan a paga caba pa algun luna, 
en realidad no ta existi. 


Dos studiante sigur a pasa den e situacion delicado aki 
caminda ya for di algun luna a solicita na nan pa paga un 
suma di placa pa nan sigura cu camber pero awor ta resulta 
cu nan no tin camber y cu nan a perde nan placa. 
Un otro studiante ya caba a deposita un suma di 2000 florin 
tanto como “borg” y tambe un of dos luna di adelanto pero 
una bes na Hulanda e hoben lo a bay cu su mentor pa mira e 
camber y regla tur cos y aki ta caminda nan ta ricibi e decep- 
cion cu e camber no ta existi y cu e hoben a bira victima di 
ladronicia online. 


Sin duda ta un asunto cu autoridadnan concerni, tin cu inves- 
tiga of supervisa e tipo di desaroyonan aki, caminda mas y 
mas e tipo di “scamming” aki ta tumando luga, no solamente 
cu studiantenan di Aruba pero tambe di otro paisnan cu ta 
dicidi di sigui cu nan estudio na universidadnan Hulandes. 


Ta un situacion cu tin algun aña caba andando y hasta tin 
casonan di studiantenan Mericano y di otro nacionalidadnan, 
cu a bin haya nan mes ta bibando pa algun dia riba caya pa 
falta di un acomodacion adecuado. 


Den futuro ta bon pa spierta hobennan cu ta bay sigui 
specialisa nan mes den exterior pa nan ta atento pa e tipo 
di ladronicia aki, ya cu e lo ta un golpi formal tanto pa loke 
ta nan confiansa personal y den otronan, na un pais cu no 
ta nan pais. 
No ta e aña aki so pero den pasado tin e tipo di “scam” aki ta 
bira un asunto hopi complica ya cu algun di e ladronnan aki, 
ta reserva un camber cu realmente nan no tin y ta haci esaki 
cu varios hoben hortando mas c’un hende di e forma aki. 


Hasta tin caso caminda fuera di e doño di camber su conoce- 
mento, tin hasta studiantenan cu ta na altura cu e camber ta 
na huur, cu nan ta comete e tipo di ladronicia aki, rancando 
placa di studiantenan cu tin cu biaha pa sigui studia nan 
Hulanda y ora cu e momento yega, tin como cuater pa cinco 
hoben exigiendo un camber cu e doño a huur na solamente 
un di nan. 


Acomodacion na Hulanda 


Varios studiante di Aruba a 
wordo horta cu ofertanan falso 

R 
oyal Caribbeans International lo presenta oficialmente 
su proyecto nobo na luna di Januari di 2024, pues aki 
seis luna y esaki ta carga nomber di “Icon of the Seas” cual 
lo bira e crucero mas grandi na mundo, superando “Wonder 
of the Seas” cu tabata esun te cu awor, esun mas grandi, 
tambe di mesun compania. 


E crucero lo por carga un total di 7950 persona ora cu e ta 
completamente ocupa y tin 2805 cabina y tin un largura di 
365 meter di largura y ta conta cu un total di 20 piso di cual 
18 di nan ta pa biaheronan. 
E luhoso crucero aki ta conta c’un total di 8 loke ta conoci 
como “neighborhoods” incluso 5 nobo cu ta Aquadome, 
Thrill Islande, Chill Island, Surfside y The Hideaway cu lo 
brinda cantidad di variacion pa turistanan y e Aquadome lo 
ta un sector cubri completamente di glas. 
E crucero aki lo conta cu 40 restaurant/bar di cual 20 lo ta 
nobo y varios di nan ta restaurantnan hopi conoci caba riba 
otro cruceronan di Royal Caribbean y lo ta un crucero cu lo 
funciona cu energia LNG. 


Te cu fin di siman, Icon of the Seas ta programa pa cuminsa 
opera oficialmente dia 27 di Januari di 2024 pero e crucero 
mes lo wordo entrega na luna di October proximo y e lo tin 
Miami como su homeport henter aña. 


Cuminsando Januari 2024, Icon of the Seas lo ehecuta 
crucero di 7 dia bishitando islanan den Caribe caminda e 
itinerario ta entre otro bishita na e conocedo isla priva di 
Royal Caribbean, esta ‘Perfect Day at Coco Cay’ na Bahamas 
pero oficialmente ya ta determina cu e barco lo bishita tambe 
Cozumel na Mexico, Phillipsburg na Sint Maarten y Roatan 
na Honduras. 


Pues pa awor Aruba no ta den e plan di e crucero pero no ta 
conoci si un barco asina grandi lo por wordo acomoda den 
Paardenbaai na Oranjestad pero sin duda e lo ta algo grandi 
pa Aruba mirando cu e por carga un total di 5610 pasahero 
y lo tin un total di 2350 personal di servicio. 
E barco ta habri un era nobo den turismo crucero y na e 
momentonan aki ya e crucero a bin ta haciendo diferente 
biahe di prueba dor di expertonan di e compania Meyer 
Turku cu ta un di e companianan mas renombra pa construi 
barconan y ta situa na Turku, Finlandia. 
Pues un proyecto sumamente impresionante cu a core 
tardansa pa motibo di pandemia cu a practicamente reduci 
e tempo necesario pa caba cu e proyecto. 


Icon of the Seas crucero mas grandi 
na mundo lo no bishita Aruba 

M 
ayornan ta considerando cu hotelnan durante di vaca- 
cion escolar, ta un tipo di crèche caminda pa un siman 
of algun dia, nan ta libra nan mes di percura pa yiunan cu ta 
bay keda na hotel cu grupo di amigo- y amiganan. E prob- 
lema mayor cu a bin ta surgi ya pa algun aña caba, ta e 
hecho cu esun cu ta pone su nomber pa huur un camber y 
kende ta un mayor di edad, ta simplemente para garantia pa 
e hobennan haya e camber oficialmente pero e mesun per- 
sona aki no ta presenta ningun dia mas pa controla si tur 
cos ta bayendo bon, lagando e grupo pa nan cuenta. 


Ya caba na inicio di e vacacion escolar aki, AWEMainta a 
publica di un incidente similar caminda a expulsa un grupo 
di hoben local, kendenan pa dos dia sigui a causa hopi 
desordo y algun a falta respet no solamente pa trahadonan 
di e hotel pero tambe pa turistanan cu tabata keda den e 
hotel y a sinti nan mes molestia formalmente pa e grupo aki. 
Gerencia a dicidi di corta nan estadia den e hotel y a informa 
esun cu a huur e camber cu e lo ta bira un ‘blacklist’ y cu ni 
su persona y tampoco e hobennan cu tabata den e camber, 
no tin mag di keda na e hotel aki mas. 


E fin di siman cu ta tras di lomba atrobe na un hotel grandi 
na Palmbeach, mester a interveni tanto diabierna como 
diasabra anochi y den e caso aki no solamente pa e forma di 
comporta di e hobennan pero uzo di mas di alcohol a trece 
hopi situacion dificil cu hasta personal di siguridad di e hotel. 


Diasabra anochi laat banda di 11’or a dicidi di saca e grupo 
for di hotel debi cu den un periodo di tres ora, a drenta como 
cinco reclamo cu tin gritamento, tin kibramento di glas ta 
bin for di e camber y tambe tabata tira boter for di balcon di 
e hotel. Ora cu e manager na turno cu personal di siguridad 
a bay controla e situacion, a bin topa c’un grupo di como 12 
hoben den e camber, mayoria bou di influencia di algo mien- 
tras cu den e camber ta registra cuater persona. 


A bin tuma no cu a kibra varios artefacto di glas, a kibra 
tambe glasnan pa bebe awa y e camber tabata den mal 
estado y simplemente e situacion tabata uno cu a bay total- 
mente for di man y hasta algun di e hobennan kier a agredi 
e manager. 
Na momento cu a scucha cu lo avisa polis mesora, varios di 
e hobennan a dicidi di piki nan cos y bandona e sitio pero 
na final ora cu e cuater hobennan cu tabata kedando den e 
hotel a keda nan so, e manager a avisa nan pa yama famia 
of conoci nan pa bin busca nan ya cu nan ta keda expulsa 
for di e hotel. 
E situacion aki no ta un asunto cu awor ta tumando luga 
pero ya caba tin varios hotel cu a dicidi cu lo no permiti local 
nan keda den e hotel durante di vacacion of ta bin den grupo 
pa fin di siman. 


E problema mas grandi cu AWEMainta por a compronde ta 
e hecho cu tin uzo di alcohol pero tambe uzo di droga mas 
tanto marihuana pa cual turistanan ta reclama constante- 
mente cu ta hole e yerba aki den e gang di e hotel. 
Kisas e problema mas delicado ta e hecho cu hopi di e 
hobennan aki ta consisti di hobennan cu nan edad ta varia 
entre 13 pa 16 aña y ta algo cu no por ser permiti. 


Otro grupo di hoben expulsa for 
di hotel pa mal comportacion 

REQUEST FOR PROPOSAL 





(for questions submission) 




REQUEST FOR PROPOSAL 


PROJECT: 


Supply of Blend of High Sulfur Fuel Oil and 
Low Sulfur Fuel Oil to Aruba 


August 7, 2023 


Fuels Marketing & Supply Aruba (FMSA) N.V. 


ATTENTION: 


Product Supply Supervision Group 
Email: tendergroupQ@fmsa.aw 


(for questions submission) 


SEALED BID SUBMISSION 
BY COURIER SERVICES TO: 


RdA Building 
Attn: Financial Controller 
Caya Dick Cooper #11, San Nicolas, Aruba 
Specify RFP - HSFO/LSFO 


PROPOSAL DUE: 


August 31st, 2023 by 5:00 PM Local Time 

E 
presupuesto lo conta cu un surplus cu ta necesario pa mehora e finan- 
sa publico di nos Pais. Siman pasa Minister Maduro a reuni cu exper- 
tonan di Departamento di Finansa pa asina haya un bista di e trabounan cu 
falta pa asina por entrega Presupuesto di Pais Aruba pa aña 2024 na tempo 
na Parlamento di Aruba. Esaki lo ta e di dos presupuesto cu ta wordo en- 
trega na tempo despues di hopi decada cu Gobiernonan no a tene nan mes 
na e disciplina financiero aki. Presupuesto 2024 lo ta e di dos presupuesto 
cu lo conta cu un surplus, cual ta necesario pa asina por mehora e finansa 
publico di nos Pais. 


Trabou continuo pa mehoracion 
Manera ta conoci desde aña 2017 cu Minister Maduro a asumi e responsab- 
ilidad como Minister di Finansa, e mandatario hunto cu su ekipo di experto 
a bin ta traha pa por mehora e finansa publico di Aruba. Den e proceso aki 
a busca yudansa cerca IMF pa revisa e proceso presupuestario y a bin ta 
aplica recomendacionnan pa mehora e proceso presupuestario di Gobierno 
di Aruba. Mehoracion di e maneho financiero tambe ta un proceso cu ta 
wordo sigui den e supervision financiero di CAFT y ta un punto importante 
tambe di e Landspakket. 
Ta un esfuerso continuo ta wordo haci pa mehora e proceso pa hinca e 
presupuesto den otro y pa duna miho splicacion financiero haciendo uzo 
tambe di grafico. Banda di esaki ta haci esfuerso pa cada kwartaal presenta 
informacion riba e ehecucion di e presupuesto den Uitvoeringsrapportages 
URK, y den aña 2023 ta presenta pa prome biaha un Nota di Comienso di 
Aña cu hunto cu e Nota di Fin di Aña y nan respectivo Cambio di Presupuesto, 
ta brinda transparencia financiero riba e manera con fondonan publico ta 
wordo maneha pa Gobierno di Aruba. E ultimo añanan e enfasis ta riba e 
necesidad pa e presupuestonan di Pais Aruba por conta cu un surplus, y e 
mehoracion aki nos por mira bek den presupuestonan 2023 y 2024. 


Surplus ta necesario pa mehora finansa publico 
Aruba a conoce presupuestonan cu deficit hopi grandi pa cual a traha debe 
pa cera e buraconan financiero. Por ehempel, Presupuesto 2014 na cierto 
momento a conta cu un deficit di 444 miyon florin, un situacion alarmante 
cu a hiba na e supervision financiero di CAFT na nos Pais desde aña 2015. 
Mas deficit, ta mas debe, ta mas gasto di interes y menos fondo pa inver- 
sion na bienestar di Pueblo. 


Aruba no por a sigui asina mas, y p’esey na aña 2017 a scoge un otro 
rumbo financiero pa Aruba den cual a traha pa baha deficit, para e crece- 
mento di debe pa asina por cuminsa baha e presion di gasto di interes, 
cu ta un di e gastonan mas grandi di gobernacion na Aruba. Presupuesto 
2023 ya caba ta conta cu e surplus necesario y awo Minister Maduro di 
Finansa ta prepara pa entrega Presupuesto 2024 tambe cu un surplus na 
Parlamento di Aruba. Di e manera aki por sigui riba e caminda di mehora- 
cion di finansa publico cu ta brinda stabilidad financiero pa Pais Aruba. 


Minister Maduro di Finansa ta informa: 


Ta finalisando e trabounan pa por presenta 
Presupuesto 2024 na tempo na Parlamento di Aruba 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 25 
AUGUSTUS 2023 om 10:00 uur 's-morgens bij 
de Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht, ex artikel 3:268 van het 
Burgerlijk Wetboek van Aruba: 


SAVANETA 175-L 


het recht van erfpacht tot zeven en twintig januari 
tweeduizend zestig op een perceel domeingrond ter grootte 
van vierhonderd acht en tachtig vierkante meter (488 m2), 
gelegen te Savaneta in Aruba, kadastraal bekend als Derde 
Afdeling Sectie G nummer 2270, met het daarop gebouwde 
woonhuis, plaatselijk bekend als “Savaneta 175-L”; 
richtprijs: Afl. 285.000,-- 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk vrijdag 11 augustus 2023 
ten 
kantore 
van 
Newleaf 
Notary 
of 
via 
email 


auction@newleafaruba.com. Het biedingsformulier is zowel op het 
kantoor 
van 
Newleaf 
Notary 
alsmede 
op 
de 
website 


www.newleafaruba.com verkrijgbaar. 


- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


D 
ialuna 31 di juli Arutram a reinicia su ruta 
te na final di Caya Betico Croes. Despues 
di a sinta cu diferente comerciante cu ta opera 
den caya, a tuma e decision pa bolbe laga e 
tram core su ruta completo entre 1’or pa 4:30 
di atardi. 


E ta asina cu tin varios comerciante na final 
di caya grandi cu ta conta cu e tram su 
recorido como parti di nan modelo di negoshi. 
Turistanan cu ta baha di crucero tin acceso 
na henter nos centro di ciudad cu e trayec- 
torio di tram. Esaki ta percura pa un cantidad 
di bishitante mas halto den areanan cu no ta 
mira mucho fluho di cliente. 


Den su prome biahe den Caya Betico Croes 
despues di ocho luna, dialuna merdia por a 
ripara cu un cantidad halto di tanto turista 
como tambe local a haci uzo di tram. Esaki a 
wordo ricibi cu reaccionnan positivo y hasta 
emocional di algun comerciante cu a haya 
falta di e tram cu ta pasa dilanti nan negoshi. 


Den e periodo binidero lo enfoca riba e oper- 
acion di Arutram y lo explora maneranan di 
mehora esaki pa saca su maximo probecho. 


Ministerio di Transporte ta gradici henter e 
team di Arutram pa por haci esaki posibel y ta 
desea nan hopi exito pa futuro. 


Minister Ursell Arends: 
Comerciantenan 
contento cu tram 
ta bolbe pasa den 
Caya Betico Croes 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


J 
ET-TNCA como e unico fixed based operator na Aruba, 
maneha pa Aruba Airport Authority N.V, recientemente a 
haci un cantidad di bishita exitoso na aeropuertonan priva 
na Miami y New York. E bishitanan tabata dirigi pa Jo-Anne 
Meaux-Arends, Aviation Business Development Executive, 
compaña pa FBO Operations Manager, Minerva Flemming y 
Aviation Business Development Research and Development 
officer, Joanne Trimon. 


Aruba Airport Authority, pionero den e industria di aviacion, 
a fiha su mirada den expande na diferente segmento nobo 
y emocionante di negoshi. E paso strategico aki tin como 
meta pa capitalisa e oportunidadnan cu presenta, diversi- 
fica e fluho di ingreso y consolida e autoridad su posicion 
como un leading player den e mercado global. 
E obhetivo principal tras di e reunionnan aki tabata pa 
presenta e team di JET-TNCA, desaroya e relacionnan di 
colaboracion cu socionan strategico pa accede na nan expe- 
riencia- y recursonan y pa explora y propone idea innovativo 
di asociacion delinea cu nan mision di expande nan pres- 
encia den e mercadonan di Merca y Latino America. 


Durante e site visits, e team di JET-TNCA tabatin e opor- 
tunidad di interactua cu varios Executive Airports den e 
industria di aviacion comercial na Merca, manera Banyan 
Air Service, Fontainebleau Aviation, Million Air, Meridian Air 
Charter y Atlantic Aviation, facilitando discusion profundo 
tocante diferente tema relaciona cu e crecemento empre- 
sarial y e oportunidadnan den e mercado. 


Algun tema di discusion tabata e business models, partner- 
ship strategico y e plannan di expansion pa e region di Merca. 
Ademas, e tema di presencia di autoridad Mericano na e 
aeropuerto di Aruba, esta CBP Preclearance and services a 
genera basta interes, destacando e importancia di e proces- 
onan simplifica pa e biaheronan internacional den e indu- 
stria di business aviation. 


E participacion di JET-TNCA den e HQ visits a marca un 
paso significativo pa mehora su posicion den e industria di 
aviacion den Caribe, reenforsando su compromiso cu plani- 
ficacion y entrega di meta exitoso. 
Pa mas informacion tocante JET-TNCA, subi www.jet-tnca. 
com of tuma contacto a traves di comm@jet-tnca.com 


TOCANTE JET-TNCA 
JET-TNCA ta e unico based fixed operator (FBO) na Aruba 
y ta opera bou maneho di Aruba Airport Authority N.V. 
JET-TNCA ta brinda servicio di FBO, e ta atende varios cliente 
di aviacion, incluyendo business aviation, mision cu cumpli- 
mento di ley, air ambulance, entrega di carga y pakete y e 
comunidad di aviacion priva en general. Por medio di un 
acuerdo di cooperacion strategico di Aruba Airport Authority 
N.V. cu Schiphol International, JET-TNCA ta compromete su 
mes cu crecemento continuo y exito den e industria di busi- 
ness aviation. 


AAA ta expande segmento y mercado nobo di negoshi 


JET-TNCA cu bishita na varios aeropuerto priva di Merca 

D 
epartamento Recurso Humano, DRH reci- 
entemente a introduci iniciativanan inno- 
vativo cu ta enfoca riba modernisacion di forsa 
laboral den sector publico y departamentonan 
di Gobierno. Decreto nacional di evaluacion di 
prestacion di trabao di gobierno (AB2022 No. 
165) a drenta na vigor dia 1 di januari 2023, 
introduciendo Prestatiemanagement, un prac- 
tica hopi conoci y usual den sector priva y awor 
tambe den sector publico. E paso aki ta mar- 
ca un avance significante pa crea un ambiente 
di trabao transparente y motivante pa tur em- 
pleado di Gobierno. 


Contrario na algun conceptonan robes circu- 
lando 
den 
media, 
Prestatiemanagement 
ta brinda e trahado publico un sistema cu 
ta sostene dialogo abierto y constructivo, 
caminda cu e trahado publico ta ricibi aprecio 
di esfuerso y progreso. E maneho aki ta basa 
riba e peticionnan di trahadonan publico cu 
kier mira un sistema husto y transparente cu ta 
stimula y motiva tur trahado publico cu ta duna 
e miho di nan mes indicando e puntonan di 
mehoracion y puntonan fuerte den e diferente 
momento di combersacion. DRH ta sostene 
e importancia di aprecia y reconoce presta- 
cionnan sobresaliente, y e maneho aki ta busca 
pa inspira empleadonan den nan trabao pa 
brinda servicionan excepcional na comunidad 
y entre departamentonan interno di Gobierno. 


Pa sostene e desaroyo, DRH a presenta su 
HR-portaal, un website cu tin informacion 
importante pa trahado di Land, cu ta mehora 
comunicacion 
entre 
departamentonan 
di 
Gobierno y tur trahado publico. Pa medio di 
e HR-portaal, e trahado por mantene su mes 
informa tocante reglanan, noticia y desaroy- 
onan di mas reciente. 


Tambe, DRH a lansa su plataforma digital di 


Cu iniciativanan innovativo DRH ta modernisa sector publico 


educacion cu ta yama Land Aruba Academy. Den luna di Mei, e plataforma 
a ser introduci cu exito. Uzo di e plataforma ta gratis pa tur trahando 
den Gobierno. Tur trahado publico cu a registra, awor tin acceso na un 
coleccion amplio di mas di 700 curso, webinar, masterclass, y articulonan 
personalisa na e necesidad di cada profesional. E obhetivo ta pa duna 
e trahadonan publico e capacidad pa continua desaroyo di nan habili- 
dadnan y adkiri conocemento nobo sin ningun costo. 


Pronto lo sigui cu mas proyecto (entre otro workshops) pa enfoca riba 
conocemento y desaroyo pa formacion di e trahado publico. 


E iniciativanan aki ta demostra e dedicacion profundo di Gobierno pa 
modernisa e practicanan di maneho y brinda e hermentnan necesario pa 
e desaroyo personal y profesional di cada trahado publico. 


E meta final ta pa logra un forsa laboral mas fuerte, mas transparente y 
motiva, cu ta beneficia tanto e trahado mes como e comunidad. 

D 
ia 17 di augustus aña escolar nobo ta 
cuminsa. Bo yiu ta cla y ful prepara 
pa cuminsa scol bek? Pa cada mucha 
por atende scol tin rekisito cu mester 
cumpli cu ne, esaki ta encera dife- 
rente aspectonan importante entre 
otro uniform pa e aña escolar nobo. 
SKOA a hinca un “checklist” den 
otro pa asina tur mayor por pone 
atencion riba kico nan a cumpli cu 
‘ne caba y kico falta pa e mucha por 
cuminsa su scol. 


Checklist Back-to-School: 
Seguro 
Cada mucha mester tin su seguro di AZV na 
ordo pa por acudi na un scol. Si e mucha no tin seguro 
di AZV mester percura pa e mucha tin su seguro priva. E 
seguro ta importante pa den casonan di emergencia cu por 
sosode na scol. 


Uniform y Articulo pa scol 
E ta importante cu cada mucha tin nan uniform nobo of den 
bon condicion pa atende scol. Cada scol ta manda un lista di 
articulo cu muchanan tin mester,esaki tambe ta importante 
pa cumpra prome cu aña escolar habri. Cu uniform nobo y 
articulonan di scol necesario e mucha por cuminsa su aña 
di scol bon prepara. 


Recibo di pago 
Un di e puntonan importante riba e “check- 
list” ta e recibo di pago. Esaki ta conta 
como e recibo di pago completo, pa 
mayornan cu ta haci ful e pago di 
school- y aircogeld. Pa mayornan 
cu tin areglo di pago mester tin 
e recibo di e prome pago haci. 
Mayornan ta entrega un copia di e 
recibo di pago cerca cabesante of 
docente e prome dia di scol. 


Mayornan cu pa cualkier motibo no a 
haci peticion pa areglo di pago por haci 
esaki ainda via e-mail: finance@skoa.aw 
Ultimo dia pa por haci e peticion aki pa e aña 
escolar 2023-2024 ta 14 augustus 2023. 


Re-inscripcion 
Muchanan cu ya caba ta atendiendo un scol di SKOA mester 
(re)inscribi pa e aña escolar nobo. Mayornan cu no a (re) 
inscribi nan yiunan pa e aña escolar venidero di 2023-2024 
mester tuma contacto directo na oficina di SKOA na telefon 
523 1800. 


Pa haya mas informacion di nos scolnan di SKOA por bishita 
nos website www.skoa.aw y tambe por yama nos directo na 
(+297) 523 1800 durante orario di oficina. 


Scol ta bay cuminsa 


Bo yiu ta ful prepara pa start aña escolar nobo? 

O 
ra cu importa producto mester paga 
BBO na frontera hunto cu invoer- 
rechten. E douanewaarde ta e base di 
e cobransa. E calculacion di esaki no a 
cambia. Ta uza e mesun douanewaarde 
y e mesun declaracion di aduana mane- 
ra custumber. E sistema digital di aduana 
mes ta calcula invoerrechten y BBO au- 
tomaticamente na momento cu yena e 
douanewaarde. No tin gasto administra- 
tivo cu ta bin acerca. 


Ehempel 
Douanewaarde Afl. 10.500 
BBO 7% di 10.500 = Afl. 735 
E total di BBO cu ta paga na aduana ta 
Afl. 735. 


Si e importacion ta trata producto comer- 
cial, e ora fin di luna e declaracion ta bira 
asina: 


Ehempel 
BBO riba volumen di benta di augustus 
2023: Afl. 4.000 Kita BBO paga na fron- 
tera Afl. 735 Na september ta paga BBO 
na Departamento di Impuesto: Afl. 3.265 
(4.000 – 735). 


Por mira cu e BBO paga na frontera ta un 
pago delanta riba e BBO cu mester paga 
fin di luna. E suma total di BBO cu mester 
paga a keda igual esta Afl. 4.000. No tin 
gasto extra. Pues awor ta paga BBO den 
dos parti. E prome parti na frontera (Afl. 
735) y e di dos parti ora di haci declara- 
cion fin di luna (Afl. 3.265). No tin un 
extra “schakel”. 


Declaracion di BBO 
E suma di BBO paga na frontera lo 
aparece automaticamente den e declara- 
cion di BBO. Comerciante no tin mester di 
administra esaki su mes. Departamento 
di Impuesto ta facilita e datonan pa e 
comerciantenan den e declaracion di 
BBO. 


BBO ta gasto di operacion 
BBO a keda un gasto di operacion (bedri- 
jfskosten) mescos cu invoerrechten. 
Esaki ta nifica cu por “trek af” esaki for 
di ganashi mescos cu tur otro gasto di 
e empresa. Mescos ta conta pa e BBO 
cu a paga na frontera riba productonan 
no-comercial. 


Cambionan di ley 
Entrante 1 di augustus 2023 casi tur e 
tarifanan di invoerrechten a baha. 
Entrante 1 di januari 2023 e tarifanan 
di inkomstenbelasting y winstbelas- 
ting tambe a baha. Tur e cambionan aki 
ta nifica cu impuesto no a aumenta. Es 
decir, menos impuesto, mas ganashi. Mas 
cash den caha di e empresa. 


Cu e cambionan di ley aki, por mira cu no 
tin un motibo fiscal pa aumenta e prijsnan 
di productonan comercial (handelsgoe- 
deren). 


Control y boet 
Un comerciante no por laga su cliente 
wak un prijs di producto riba reki y 
confronta e cliente cu otro prijs ora e 
cliente yega caha. Esaki ta contra arti- 
culo 9b di e ley di BBO. Pa esaki e comer- 
ciante ta core risico di haya un boet di 
maximo Afl. 10.000. E team di control 
di Departamento di Impuesto tin auto- 
risacion pa haci control di buki y nan lo 
actua ora ta necesario, di acuerdo cu ley. 


Durante 
e 
simannan 
venidero 
Departamento di Impuesto lo sigui duna 
informacion mas detaya encuanto BBO 
na frontera y e declaracion di BBO. Ta 
recomendabel pa consulta e contes- 
tanan riba e preguntanan frecuente via 
impuesto.aw. Tur noticia oficial ta wordo 
publica riba impuesto.aw y/of e pagina di 
Facebook di Departamento di Impuesto. 
Si tin pregunta por yama 5227424 of 
5227423 of haci esaki via whatsapp 592 
8200. 


Mas splicacion pa comerciante 
tocante e sistema di BBO na frontera 

R 
ecien a tuma luga e establecimento di e fundacion nobo yama “Klein 
Aruba”. Notaris Johnson a efectua e acto oficial. E directiva ta con- 
sisti di Arthur Kelly como presidente, Jarissa Dubero como tesorero y 
Addonsito Croes como secretario. E nomber “Klein Aruba” ta represen- 
ta e pida baranca di 16 miyon aña di calki situa na Boca Keto, Aruba. 


E meta principal ta stimula y promove Cultura, Deporte, Literatura, 
Educacion y Arte den nan aspecto general bou di e pueblo Arubano. E 
fundacion lo tin curso-, seminario-, congreso- y lecturanan pero tambe 
evento of actividadnan deportivo, carnavalesco y cultural. Lo tin publi- 
cacion di buki-, revista- y demas materialnan educativo. Stichting Klein 
Aruba ta traha cu instancia- y organisacionnan na Aruba of di otro pais 
cu tin e mesun metanan. 


Dia 30 di september 2023 ta tuma luga na Paseo Herencia, e prome 
evento oficial, cu ta un competencia di Trahe di Fantasia, organisa pa 
Stichting Klein Aruba. 
Mas informacion di e fundacion of nos eventonan, por tuma contacto 
cu un miembro of manda un e-mail na stichtingkleinaruba@gmail.com. 


Potret: Michael Salazar 


Stichting “KLEIN ARUBA” ta oficial 

P 
rocurador General Señor Bote ter Stege su periodo como 
PG ta finalisa fin di Augustus 2023. Señor ter Stege a 
wordo nombra como Procurador General na Ministerio Pu- 
blico (OM) di Aruba dia 1 di September 2020, y a sa di cumpli 
cu su funcion na un manera serio y responsabel. E no taba- 
ta un momento facil ora cu señor ter Stege a inicia su fun- 
cion como PG, mirando cu Aruba y mundo completo tabata 
den pleno pandemia di Covid-19, pero el a sa di cumpli cu 
su tarea satisfactoriamente, dunando su contribucion na e 
sistema hudicial di pais Aruba. Como despedida, Ministerio 
Publico a organisa un ceremonia na Surfisde Marina, como 
gradicimento pa su dedicacion, y contribucion na bienestar 
di nos dushi isla. 


Den nomber di Gobierno di Aruba, Prome Minister Evelyn 
Wever-Croes ta gradici Señor Bote ter Stege pa su lider- 
azgo den OM, y pa su trabou valioso ehecuta durante e 
ultimo añanan. “E tabata un honor di por a traha di cerca cu 


señor ter Stege. Mi ta gradici su persona pa su dedicacion, 
esfuerso y guia na e aparato hudicial, garantisando un miho 
calidad di husticia pa pais Aruba” Prome Minister a expresa. 


Den cuadro di despedida di Procurador General señor Bote ter Stege 


Prome Minister ta gradici señor Bote ter Stege pa su 
contribucion valioso na e aparato hudicial di pais Aruba 

M 
i a tuma nota cu Mike Eman ta sa- 
liendo diariamente pa keda uza 
e mesun draaiboek tur dia. E draai- 
boek di strategia di sali ripiti gañamen- 
to, manipulacion y inventa caos riba e 
tema di BBO na frontera, ta pa sembra 
odio y division den pueblo. E strate- 
gia catastrofico di mentira aki a cos- 
ta Mike Eman dos Parlamentario y un 
candidato publicamente. E bon ta, cu 
pa via di su strategianan di decepcion, 
e mes a hay’e ta wordo exponi pa su 
propio candidatonan di su partido. Di 
e forma aki henter pueblo a haya sa e 
desastre cu ta cushina den e fundeshi 
y arkitectura di AVP; corupcion y men- 
tira! P’esey caya ta papia cu mas can- 
didato a bay pero den un forma silen- 
cioso. Asina mes Mike Eman no tin ber- 
guensa di sigui troce informacion pa 
purba gana simpatia di pueblo. Mike cu 
orguyo a redobla nos debe nacional cu 
consecuencianan catastrofico pa nos 
pais y cu AVP hamas lo tin berguensa 
di sigui celebra corupcion. 


Mike gañando cu BBO na frontera ta 
trece extra schakel 
Ora bo ta desespera y bo ta uza polit- 
ricks, bo ta recori na mal informacion 
masal. Esey ta e strategia di Mike Eman. 
Laga mi splica un biaha mas na pueblo 
con BBO na frontera ta funciona: 
(1) Como negoshi, cu ta importa 
producto comercial (esta tur producto 
cu ta wordo importa cu e meta pa wordo 
rebendi), bo ta paga e BBO na frontera 
manera cu e producto drenta y e pago 
aki ta wordo registra automaticamente 
den e sistema di DIMP. 
(2) E comerciante ta paga 7% di BBO/ 
BAVP/BAZV riba su volumen di benta 
di luna. 
(3) Ora e comerciante haci declaracion 
di BBO na Departamento di Impuesto 
e siguiente luna e tin derecho riba 
deduccion di e suma di BBO na fron- 


tera riba tur e productonan importa cu 
proposito di benta y e diferencia di e 
suma e lo paga na final. Si dado caso 
e pago di BBO na frontera ta mas halto 
cu e BBO riba e volumen di benta, auto- 
maticamente e comerciante lo ricibi 
restitucion di e diferencia. 


Ehempel 
Compania “Sneakers Aruba” a importa 
keds. Douanewaarde ta Afl. 2.000,-. 
Sneakers Aruba a paga Afl. 140 (7% di 
2.000) BBO na frontera. 
Sneakers Aruba su benta pa augustus 
ta Afl. 3.000,- . 
7% di Afl. 3.000 ta Afl. 210 na BBO/ 
BAVP/BAZV. 
Na september Sneakers Aruba ta 
entrega su declaracion di BBO y mester 
paga Afl. 70,- BBO na Departamento di 
Impuesto (Afl. 210 kitando Afl. 140). 
Den otro palabra, Sneakers Aruba ta 
paga e mesun suma di Afl. 210, pero 
awo na dos diferente momento: prome 
parti na frontera (Afl. 140) y e di dos 
parti ora di haci declaracion fin di luna 
na Departamento di Impuesto (Afl. 70). 


Asina ta, na final di dia e comerciante 
nunca ta paga e BBO, riba e produc- 
tonan importa cu proposito di benta, ta 


e cliente ta paga esaki na momento di 
benta. 


Cu e ehempel aki pueblo por mira y 
compronde cu BBO na frontera y BBO 
ta funciona como un solo schakel y cu 
e BBO na frontera ta un pago adelanta 
y NO un impuesto. Solamente UN biaha 
e comerciante ta paga e 7% riba e 
productonan importa cu e proposito di 
benta y no dos biaha. 


Mike ta gaña cu e la reduci BBO 
Ainda Mike Eman tin e cuero di cara 
di bisa e la reduci BBO. E la haci esaki 
pa algun luna pa despues camufla y 
bulldoze e aumento di ley di BAZV na 
2015 pa subi e BBO na 3.5%. Kiermen, 
Mike, di berdad bo ta gaba cu esaki? Bo 
no tin berguensa? Acaso bo ta kere e 
pueblo inteligente aki ta bay lubida bo 
mal hecho y mentiranan? 


Pueblo por lesa y wak videonan di 
Douane, DIMP y Minister Xiomara 
Maduro splicando BBO na frontera 
ampliamente y di un forma simpel. 
Pueblo, busca semper informacion 
solido y confiabel, hamas di un fuente 
politico desespera y cu un partido 
corupto kibra! 


Parlamentario Marco Berlis (MEP): 


Mike Eman su splicacion troci di BBO na frontera 


Mike Eman ta keda gaña riba e contenido di BBO pa kita atencion di corupcion gigante den AVP 

Fortaleza pa Famia 


Sinceramente, Pastor Marcel Balootje 


MENTIRA ta haci hende mediocre, ora bo sa cu algo no ta berdad, y bo ta hacie toch, bo ta biba den dje, y hasta bo kier 
obliga otronan pa kere bo mentira, y apoya bo mentira, bo comportacion ta bira mediocre. 


Dios no a yama nos pa ta mediocre, nos a wordo crea den excelencia, p’esey hende a wordo crea den imagen y seme- 
hansa di Dios, y e creacion di hende ta asina perfecto, cu bo no por compare cu nada na mundo. 
Laga nos solamenta contempla con nos curpa ta funciona, y ey nan nos ta realisa cu ta Dios mes a crea nos. 


!! For na momento cu diabel a drenta mundo cu un mentira y hende a acepta esey mediocridad a drenta mundo. 
Awendia mediocridad ta acepta manera pan cu keshi, pasobra cada biaha cu hende acepta mentira y rechasa berdad y 
sali for di e Principio. Statuto y Boluntad di Dios, nos ta habri porta pa mediocridad, cual ta e porta grandi pa scuridad. 
di mundo. 


!!! Hopi no kier uza e nomber pica mas, nan ta yame un falta, habito, of un debilidad, pero dilanti di Dios pica ta keda pica. 


*** Tur locual ta mita berdad ta mediocridad, y wak cuanto actitud mediocre ta biba bao di nos hubentud, e sistema di 
mundo kier pusha muchanan for di chikito pa acepta cosnan mediocre y pa mantene nan den scuridad. 


!!! Ta para skirbi: No sea conforme na e mundo aki, ma sea transforma pa medio di e renobamento di boso mente, pa boso 
por compronde kico ta e bon y agradabel y perfecto boluntad di Dios (Romanonan 12:2). 
Tur locual sistema di mundo ta ofrece ta engaño feroz, rebeldia, murmuracion, orguyo y amargura, inmoralidad, abomi- 
nacion, cosnan cu Dios ta rechasa completamente (2 Timoteo 3:1-9). 


Ora hende ta biba den obediencia na Dios, nan lo bula manera aguila, nan lo ta fuerte tur momento, pasobra e presencia 
di Dios den nan bida ta guianan na excelencia. Pero ora hende ta acepta mentira den nan bida, diabel ta ciega nan y nan 
ta comporta manera galiña. 


Mediocridad ta haci hende bira floho, timido, y falta di curashi, y asina bira un hende cu tur cos ta pospone pa mañan, y 
cu tin miedo di enfrenta bida. 


Mientras e palabra di Dios ta bisa: Tur loke boso ta haci, haci boso trabao di curason, como pa Señor y no pa hende, sabi- 
endo cu for di Señor boso ta ricibi e recompensa di e herencia, Ta Señor ta Esun cu boso ta sirbi. Pasobra esun cu haci 
malo lo ricibi e consecuencia di e maldad cu e a haci y esey sin distincion di persona (Colosensenan 3:23). 


Bo ta sa cu alcohol ta haci hende mediocre, igual cu droga, bo tabata sa cu inmoralidad ta haci hende mediocre, cu adul- 
terio ta haci hende mediocre, pasobra tur tin un excuus di mentira tras di nan cual ta stroba hende di cana den e berdad 
di bida. 


Como mayor nos mester roga na Dios, pa duna nos e sabiduria, pa guia nos yiunan na un bida leu di mediocridad, pa 
asina nan scoge pa excelencia, biba drechi, aparta for di asunto di gang, aparta for di violencia, odio, envidia y vengansa, 
pasobra tur eseynan ta parti di mediocridad. 


Wak cuanto hende grandi ta practica mediocridad, y asina bo ta sa dicon hopi mucha su comportacion ta robes. Mira 
bon con leynan ta wordo cambia na mundo, pa hende di sano huicio acepta y apoya mentira y inmoralidad cual ta hiba 
na mediocridad. 


Sali for di mediocridad y bay pa excelencia, 
mentira ta haci hende mediocre 

Cu hopi tristesa, pero conforme cu boluntad di Dios nos 
ta anuncia cu a bay laga nos den brasa di Señor: 


Edsel Glenroy Pietersz 
*15-12-1955 +04-08-2023 


Na nomber di: 
Amor di su bida: Elly Pietersz Vrolijk 
Su yiunan stima: Jay y Tracy 
Sueyenne 
Eugène 
Edseline y Frank 
Nieto manera yiu: Jarehd 
Nieto/a: Nigel y Daniel 
Mikaela 
Jàhmir 
Mayornan: + Eddy (Djis) Pietersz 
+ Rosa Angelica (Chichi) Pietersz Croes 
Rumannan: +Casandra Pietersz Figaroa y Hose Figaroa 
+Errol Pietersz y Viva Pietersz Dirksz 
Marlon Pietersz y Rosalina Pietersz Farro 
Subrino/a: 
Hoselito Derrol Derlis Derlyenne Rosella Joshua 
Iha: Humphry Tromp 
+ Marvin Maduro 
Manera Yiu: Randolph Geerman y famia 
Suegro/a: 
+Mario Vrolijk y +Marcelina Vrolijk Hoevertsz 
Swanan: Mito Vrolijk y famia 
Michael Vrolijk y famia 
Silvo Vrolijk y famia 
+Mathildo Vrolijk y famia 
Theo Vrolijk y famia 
Tito Vrolijk y famia 
Cuñanan: Lena Farro Hoevertsz y famia 
Vda Jane Tromp Hoevertsz y famia 
Vda Ina Dijkhoff Vrolijk y famia 
Viola Van Ness Vrolijk y famia 
Magda Vrolijk y famia 
Famianan na Hulanda Curacao Venezuela St Maarten 
Famia: Pietersz, Croes, Vrolijk, Hoevertsz, Figaroa, 
Farro, Dirksz, Farro, Tromp, Van Ness Granadillo 
Gamarra, Rasmijn, de la Villa, Harms, Buncamper, 
Ridderstap, Curret, Daal, de Kort 
Paesch, Dania, Paalman, Jumel Ras, Mattheuw, Rossel, 
Geerman, Hoek, Albertus, Arendsz, Quasters, Koster, 
Boekhoudt, Riviera, Ho. 
Su comer y compernan y Tur amistadnan cu ta asina hopi 
pa menciona. Encuentristanan y vuelo 22 
Coleganan di Vip online radio 
Radio bo guia y ex coleganan di Salesmen/ girls 


Ta invita tur bisiñanan tambe botica Paradera y tur otro 
botica, High performance, Marietje printing y Casibari 
souveniers. Ta invita tur su Amigonan, conocirnan pa 
asistí na Acto di condolencia cual lo tuma lugar: Diarason 
9 Augustus 2023 di 7:00pm pa 9:00pm na The Olive Tree 
Funeral Care & Crematory na Piedra Plat. 


Acto di Entiero lo tuma Lugar: Diahuebs 10 Augustus 
2023 for di 2:00pm pa 4:00pm na Misa Santa Filomena na 
Paradera despues pa Santana RK Paradera. 
Nos ta pidi disculpa si den nos momento di tristeza nos 
por a lubida di menciona algun nomber di famia. 
Nos ta lamenta cu despues di Entiero nos lo no ricibi 
bishita di condolencia na cas. 


Señor ta mi wardador, mi no tin falta di nada. 
Den cunuco di yerba berde e ta ponemi sosega, 
E ta hibami na awa trankil pa mi bolbe haya forsa. 
Salmo 23 


Cu dolor na nos curason nos 
ta anuncia fayecimento di: 


Sra. Bertha Angela 
*16-11-1938 - †03-08-2023 


Na nomber di su mayornan: 
†Tomas 
†Brunilda Angela Koolman 


Rumannan: 
†Angelico y †Rufina Angela-Croes 
†Francisca Angela 
†Vicenta y †Pedrito Laclé-Angela 
Francisco Angela 
†Johannes Angela 
Juan Angela 


Sobrino- y sobrinanan: 
Pedro y Josefina Angela-Canela Abreu 
Canisia Angela 
Isidro Angela 
†Mariano y Judith Angela-Geerman 
Lusicita Albertsz 
Jozef Albertsz y Jeanine Dania 
Glenda y Alejandro Comenencia-Albertsz 
Sila Albertsz y Clay Shipley 
†Astrid Albertsz 
Kenneth y Magdalena Albertsz-Croes 
Franklin Angela 
Marcelino Angela 
Regina Angela 
Jacqueline Angela 
Duan Angela 
Jasmin y Dennis Rasmijn-Laclé 


Ihanan: 
Jozef Albertsz 
†Mariano Angela 
Stella Montsanto 


Sobresobrinonan, primo- y primanan, 
comer- y compernan, 


Fundacion Paraiso 


Demas famianan: 
Angela, Albertsz, Laclé, Koolman, Croes, Rasmijn, 
Geerman, Canela Abreu, Comenencia, Shipley, 
Gomez, Flanegin,Danjo, Dania, Dirks, Ras, Curiel, 
Werleman, Krozendijk. 


Ta invita tur bisiña, amigo- y conocirnan pa asisti 
na acto di entiero cual lo tuma lugar na The Olive 
Tree Funeral Care & Crematory na Piedra Plat, 
Diaranson 9 Augustus 2023 di 2’or pa 4’or. 


Despues lo sali pa Santana Catolico Santa Maria na 
Santa Cruz. 


Nos kier a pidi nos disculpa si nos por a lubida un of 
otro famia den nos tristesa. 


Ta lamenta cu despues di entiero nos no lo ricibi 
bishita di condolencia na cas. 


DEPARTAMENTO di Impuesto ta 
participa cu entrante mañan, dia 8 di 
augustus 2023, contribuyentenan por 
entrega entre otro e declaracion di 
inkomstenbelasting 2022 na edificio 
Anexo na Camacuri. 


E oficina principal na Camacuri ta sigui 
cera debi na trabounan di mantencion 
necesario den e sala unda ta ricibi e 
bishitantenan. Ta recorda contribuy- 
entenan cu ta sigui brinda servicio na 
publico segun e siguiente skema: 


E servicio na cliente via telefon 522 
7423/522 7424 ta continua durante 
e orario di custumber: 
7:45 - 11:30 | 1:15 - 3:30. 


Departamento di Impuesto ta pidi su 
contribuyentenan pa tuma bon nota 
di e anuncio importante aki pa asina 
evita cualkier inconveniencia. 


Entrante awe por entrega 
documento na Camacuri 


DIMP ta sigui 
brinda servicio 
durante periodo 
di mantencion 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 
Eulogio Ramon Robert 
Mihor conoci como: “Loy” 
13-09-1944 - †30-07-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Cu profundo dolor na nos curazon nos ta anuncia 
fayecimento di: 
Nilda M Yagua Martinez 
mihor conoci como: “Coco of Cuco” 
*06-08-1952 †03-08-2023 


Acto di despedida lo wordo anuncia despues 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyand 


Cu profundo tristeza, pero conforme 
cu boluntad di Dios, nos ta anuncia 
fayecimento cristianamente di: 


Girigorio Tromp 
Mihor conoci como 
“Goy, Mo Goy, Buchi Goy, Grego” 
*06-11-1931 - †04-08-2023 


Nomber di su mayornan: 
†Maria Hernandez 
†Pelayo Tromp 


Nomber di su casa: 
†Siria Tromp-Croes 


Rumannan: 
†Juan & †Felepita 
†Jacinto & †Amanda 
†Leonardo & †Paulita 
†Frida & †Juan 
Sophia & †Florencio 
†Marina & Richard 
Elba (Elsa) & †Aiky 


Swanan & cuña: 
Lindo & Ina y famia 
Benito & Olga y famia 
Sidi & Margarita y famia 
Romi y famia 
Buchi & Ninita y famia 
Linda y famia 
†Mechy y famia 
†Exy y famia 
†Maiky & famia 


Sobrina mas jega: 
Mayra & Lalang Ras 


Su cuña cu a wak pé: 
Linda Croes hunto cu su sobrina Judessa 


Amigo(a) jega: 
Richard Manuela, Edwin Hernandez, Enry 
Dirks, Mechi Everon, Victor Raphaela y tur su 
amigo nan musico. 


Iha nan na Aruba y Hulanda 
Bisiña nan. Comer/comper. 


Tur su primo(a) nan, tur su sobrino(a) nan y 
sobrino(a) nan di su señora. 
Demas famia Tromp, Croes, Ras, Vrolijk, 
Hernandez, Hoek. 


Ta invita pa acto di condolencia y 
despedida cual lo tuma lugar na Misa 
Inmaculada Concepcion na Sta Cruz, 
diaranson 9 di augustus 2023 di 2’or pa 4’or 
di atardi. Cremacion lo tuma lugar despues. 


Disculpa nos si den nos tristesa nos a lubida 
di menciona un of otro miembro di famia. 
Nos ta lamenta cu despues di entiero nos no 
por ricibi bishita di condolencia na cas. 


Laga tur locual ta sperami ta bunita 
Laga tur locual cu mi ta encontra na 
caminda ta bunita 
Laga tur locual cu ta rondonami ta bunita 
Laga tur locual mi ta laga atras keda bunita 
Y laga esaki nan termina den tur buniteza 


Cu inmenso dolor na nos curason pero conforme cu 
boluntad di Dios nos ta anuncia fayecimento di: 
Nicolas 
Macreto Quant 
Mihor conoci como: 
“ Hekto “ 
*23 December 1946 
†04 Augustus 2023 


Acto di entiero lo wordo anuncia despues. 
Nos ta lamenta cu nos no por ricibi bishita di condolencia 
na cas. 


Staff y personal di Ad Patres Funeral Home & Crematorium 
ta extende nos mas sentido pesame na famianan di e 
fayecido. 


“Señor ta mi wardador, Mi no tin falta di nada; 
Den cunucu di yerbe berde, E ta ponemi sosega. 
E ta hibami na awa trankil, Pa mi bolbe hanja 
forsa. - Salmo 23:1, 2, 3 


Cu profundo tristeza, pero conforme cu boluntad 
di Dios. Nos ta anuncia fayecimento na e bunita 
edad di 92 aña di nos: 
Mama – Wela – Bisawela – Ruman – Tanta stima 


Josefa Perez 
Mihor conosi como: “Machepa, Pepa y Chefa” 
*20 July 1931 - † 05 Augustus 2023 


Acto di entiero lo wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristeza na nos curason, pero 
conforme cu Dios su boluntad y muy agradecido 
pa tur lo ke el a nifica y hasi pa nos, nos ta 
participa e inesperada fayecimento na 
Bucaramanga Colombia di: 


Juan Nicodemus Tromp 
“Jocky- Inventador di e Famoso cocktail Aruba 
Ariba & ex Taxi 125” 
*16 Mei 1940 † 04 Augustus 2023 


Acto di entiero lo wordo anuncia despues. 


Lagrima y flornan por seca, su recuerdonan y tur 
loke el a haci y significa pa nos, lo keda graba 
pa semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” - Salmo 62:1 


Cu profundo tristeza nos ta anuncia fayecimento di: 


Sra. Vda. Teresita 
Luydens-Henriquez 
Mihor conoci como: “Chita”, “Doeis” 
Naci: 29 November 1933 
Fayece: 05 di Augustus 2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Nos ta anuncia fayecimento di: 
Teres Chery 


Acto di entiero lo wordo anuncia despues. 


